CELEX: 22016D0506
Language: et
Date: 2015-02-25 00:00:00
Title: EMP ühiskomitee otsus nr 18/2015, 25. veebruar 2015, millega muudetakse Euroopa Majanduspiirkonna lepingu II lisa „Tehnilised normid, standardid, katsetamine ja sertifitseerimine” [2016/506]

7.4.2016   
               
               
                  ET
               
               
                  Euroopa Liidu Teataja
               
               
                  L 93/30
               
            EMP ÜHISKOMITEE OTSUS
      nr 18/2015,
      25. veebruar 2015,
      millega muudetakse Euroopa Majanduspiirkonna lepingu II lisa „Tehnilised normid, standardid, katsetamine ja sertifitseerimine” [2016/506]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida nõukogu 13. mai 2013. aasta määrus (EL) nr 518/2013, millega kohandatakse Euroopa Parlamendi ja nõukogu määrust (EÜ) nr 1107/2009 seoses Horvaatia Vabariigi ühinemisega (1).
               
            
                  (2)
               
               
                  11. aprillil 2014 Brüsselis alla kirjutatud Horvaatia Vabariigi Euroopa Majanduspiirkonnas osalemise lepingut (2) (edaspidi „EMP 2014. aasta laienemisleping”) on sellele alla kirjutanute suhtes ajutiselt kohaldatud alates 12. aprillist 2014 ning seetõttu kohaldatakse käesolevat otsust ajutiselt kuni EMP 2014. aasta laienemislepingu jõustumiseni.
               
            
                  (3)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XV peatüki punkti 13 (Euroopa Parlamendi ja nõukogu määrus (EÜ) nr 1107/2009) lisatakse järgmine tekst:
      „, muudetud järgmise õigusaktiga:
      
                  —
               
               
                  
                     32013 R 0518: nõukogu määrus (EL) nr 518/2013, 13. mai 2013 (ELT L 158, 10.6.2013, lk 72).”
               
            Artikkel 2
      Määruse (EL) nr 518/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 26. veebruaril 2015, tingimusel et kõik EMP lepingu artikli 103 lõike 1 kohased teated on edastatud, (*) või EMP ühiskomitee 30. septembri 2014. aasta otsuse nr 203/2014 (3) või EMP 2014. aasta laienemislepingu jõustumise päeval, olenevalt sellest, milline kuupäev on hilisem.
      EMP 2014. aasta laienemislepingu jõustumiseni kehtib käesolev otsus ajutiselt alates 26. veebruarist 2015, tingimusel et kõik EMP lepingu artikli 103 lõike 1 kohased teated on edastatud, või alates EMP ühiskomitee 30. septembri 2014. aasta otsuse nr 203/2014 jõustumise päevast, olenevalt sellest, kumb kuupäev on hilisem.
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 25. veebruar 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 158, 10.6.2013, lk 72.
      
         (2)  ELT L 170, 11.6.2014, lk 5.
      
         (*)  Põhiseadusest tulenevaid nõudeid ei ole nimetatud.
      
         (3)  ELT L 202, 30.7.2015, lk 57.